Case ID: 1036773
Sentence 0: Birinci instansiya məhkəməsinin yuxarıda qeyd edilən hökmündən məhkum tərəfindən apellyasiya şikayəti verilmiş, Sumqayıt Apellyasiya Məhkəməsinin 18 aprel 2018-ci il tarixli qərarı ilə (hakimlər: E.M.Əhmədov (sədrlik edən), N.R.Mövsümov və H.Ə.Nəbiyev) verilmiş apellyasiya şikayəti təmin edilməmiş, Sumqayıt Şəhər Məhkəməsinin 10 yanvar 2018-ci il tarixli hökmü dəyişdirilmədən saxlanılmışdır.İşin halları: Birinci instansiya məhkəməsi Məhkum barəsində ittiham hökmü çıxarmışdır ona görə ki, o, 11 avqust 2014-cü il tarixdə, saat 12 radələrində X3 etibarından sui-istifadə edib sonuncunun oğlu M6 400 (dörd yüz) manat müqabilində Sumqayıt Elektrik Şəbəkəsinə mühafizəçi vəzifəsinə işə düzəldəcəyini yalandan vəd edib aldadaraq Sumqayıt şəhəri, İnşaatçılar qəsəbəsi ərazisində yerləşən «Vicdan» kafesində zərərçəkmiş X3 400 (dörd yüz) manat məbləğində pulunu alıb ələ keçirərək dələduzluq etmişdir.